Lugupeetud pr. Liisa-Ly Pakosta

Justiits- ja digiminister

Justiits- ja Digiministeerium

[info@justdigi.ee](mailto:info@justdigi.ee)

Meie: 15.12.2025 nr KL 120-25 ja 24.10.2025 nr KL 115-25

Teie: 12.11.2025 nr 2-6/25-8649-2

**Kutse 13.01.2026 toimuvale EOKL volikogule**

Austatud justiits- ja digiminister Liisa-Ly Pakosta. EOKL tänab Justiits- ja Digiministeeriumi (JUM) 12.11.2025 kirjas esitatud formaaljuriidilise käsitluse eest, mis selgitab Konkurentsiameti ja monopolide vähest koostöötahet tarbijatega. EOKL ei saa siiski mööda vaadata sellest, et JUM-il ja Konkurentsiametil on otsene kohustus seista tarbijate  seaduslike huvide eest, mistõttu **kutsun Teid esinema 13.01.2026 toimuvale EOKL volikogule. Olen tänulik, kui selgitate seal, milliseid võimalused on tarbijal enda õiguste kaitsmisel, kui seda, mis on ärisaladus, otsustab monopol, mitte Konkurentsiamet[[1]](#footnote-1)?** Volikogu koosoleku toimumiskohaks on Tallinna Tehnikakõrgkooli nõukogu saal (Pärnu mnt 62, II korrus) ja selle algusajaks on 16.00.

Loodan siiralt, et võtate minu kutse vastu või leiate võimaluse saata ministeeriumi esindama vastava valdkonna asjatundja. Tahan ka loota, et oleme ühisel meelel selles, et tarbija huvides ei ole senise olukorra jätkumine, kus monopolid otsustavad ainuisikuliselt ja oma suva järgi, mis on ärisaladus ja mis mitte. Samuti selles, miks on tarbija informeerimine oluline tarbija rahakoti-, aga ka riikliku järelevalve usalduse vaatest. Kui see nii on, siis leiame kindlasti 13.01.2026 toimuval EOKL volikogul tarbijate informeerimisprobleemile sellise lahenduse, mis ei kahjusta ühegi monopoli äritegevust.

Lugupidamisega,

Andry Krass

Juhatuse esimees

Lisatud: Konkurentsiameti kodulehel avaldatud seisukoht hinnaläbipaistvuse kohta.

1. Vt Konkurentsiameti juhend „ Soojuse piirhinna komponentidest“ lk 1, lõik 4. [↑](#footnote-ref-1)